Úradný vestník L 269 , 22/10/1996 S. 0032 - 0036



Rozhodnutie Komisie z 11. októbra 1996 ustanovujúce osobitné podmienky, ktorými sa riadi dovoz výrobkov rybolovu a akvakultúry pochádzajúcich z Malajzie (Text s významom pre EHP) (96/608/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 91/493/EHS z 22. júla 1991 ustanovujúcu zdravotné podmienky na produkciu a uvádzanie na trh výrobkov rybolovu [1], naposledy zmenenú a doplnenú smernicou 95/71/ES [2], a najmä jej článok 11, keďže skupina odborníkov Komisie vykonala inšpekciu v Malajzii na overenie podmienok, za ktorých sa výrobky rybolovu produkujú, skladujú a odosielajú do spoločenstva; keďže ustanovenia malajskej legislatívy o zdravotnej inšpekcii a monitoringu výrobkov rybolovu sa môžu považovať za rovnocenné tým, ktoré ustanovuje smernica 91/493/EHS; keďže "oddelenie kontroly zdravotnej kvality potravín Ministerstva zdravotníctva" v Malajzii je schopné účinne overovať uplatňovanie platných zákonov; keďže postup získania zdravotného osvedčenia uvedeného v článku 11 (4) a) smernice 91/493/EHS musí tiež pokrývať definíciu vzoru osvedčenia, minimálne požiadavky týkajúce sa jazyka(ov), v ktorých musí byť vyhotovené a postavenie osoby splnomocnenej na jeho podpísanie; keďže podľa článku 11 (4) b) smernice 91/493/EHS sa k baleniam výrobkov rybolovu pripojí značka uvádzajúca názov tretej krajiny a schvaľovacie číslo prevádzkárne pôvodu; keďže podľa článku 11 (4) c) smernice 91/493/EHS sa musí vyhotoviť zoznam schválených prevádzkární; keďže tento zoznam sa musí zostaviť na základe komunikácie medzi ministerstvom zdravotníctva a Komisiou; keďže preto ministerstvo zdravotníctva má zabezpečiť súlad s ustanoveniami ustanovenými na tento účel článkom 11 (4) smernice 91/493/EHS; keďže Ministerstvo zdravotníctva poskytlo úradné záruky týkajúce sa súladu s pravidlami stanovenými v kapitole V prílohy k smernici 91/493/EHS a týkajúce sa splnenia požiadaviek rovnocenných tým, ktoré stanovuje smernica pre schvaľovanie prevádzkární; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 "Oddelenie kontroly zdravotnej kvality potravín ministerstva zdravotníctva" sa uznáva za príslušný orgán v Malajzii pre overovanie a certifikáciu súladu výrobkov rybolovu s požiadavkami smernice 91/493/EHS. Článok 2 Výrobky rybolovu a akvakultúry pochádzajúce z Malajzie musia spĺňať nasledujúce podmienky: 1. každá zásielka musí byť sprevádzaná očíslovaným originálom zdravotného osvedčenia, náležite vyplneným, podpísaným, s uvedeným dátumom a pozostávajúcim z jediného listu v súlade so vzorom stanoveným v prílohe A; 2. výrobky musia pochádzať zo schválenej prevádzkárne uvedenej na zozname v prílohe B; 3. s výnimkou prípadu zmrazených výrobkov rybolovu v celku a určených pre výrobu konzervovaných potravín všetky balenia musia byť nezmazateľnými písmenami označené slovom "Malajzia" a schvaľovacím číslom prevádzkárne pôvodu. Článok 3 1. Osvedčenie uvedené v bode 1 článku 2 musí byť vyhotovené v aspoň jednom úradnom jazyku členského štátu, v ktorom sa vykonávajú kontroly. 2. V osvedčení musí byť uvedený názov, funkcia a podpis predstaviteľa "oddelenia kontroly zdravotnej kvality potravín Ministerstva zdravotníctva" – a jeho pečiatka vo farbe odlišnej od farby iných označení na osvedčení. Článok 4 Toto rozhodnutie sa bude uplatňovať od 1. novembra 1996. Článok 5 Toto rozhodnutie je adresované členským štátom. V Bruseli 11. októbra 1996 Za Komisiu Franz Fischler člen Komisie [1] Ú. v. ES L 268, 24.9.1991, s. 15. [2] Ú. v. ES L 332, 30.12.1995, s. 40. -------------------------------------------------- PRÍLOHA A +++++ TIFF +++++ +++++ TIFF +++++ -------------------------------------------------- PRÍLOHA B ZOZNAM PREVÁDZKÁRNÍ Číslo schválenia | Prevádzkáreň | Adresa | 2 | HAI LENG ENTERPRISE SDN. BHD. | SANDAKAN, SABAH | 3 | NORTH BORNEO FISHING SDN. BHD. | SANDAKAN, SABAH | 4 | TUNG HAI FISHING SDN. BHD. | SANDAKAN, SABAH | 5 | BUTT'ERWORTH ICE WORKS SDN. BHD./GOLDEN FRESH SDN. BHD. | PULAU PINANG | 7 | OCEAN PAC SDN. BHD. | TANJONG PIANDANG, PERAK | 8 | BARKATH MARINE PRODUCT'S SDN. BHD./SEASTAR FROZEN FOODS (1987) SDN. BHD. | PULAU PINANG | 9 | SEAPACK FOOD SDN. BHD. | PULAU PINANG | 10 | TROPICAL CANNING CORPORATION SDN. BHD. | BUKIT MERTAJAM | 11 | JEENHUAT FOODSTUFFS INDUSTRIES SDN. BHD. | PULAU PINANG | 12 | SEA MASTER TRADING CO. SDN. BHD. | BUTTERWORTH, PENANG | 13 | N.T. HUAT KEE FISHERIES SDN. BHD. | PULAU PINANG | 15 | REX CANNING Co. SDN. BHD. | PULAU PINANG | 16 | SIN WAN FATT MARINE PRODUCT'S SDN. BHD./COASTAL ISLAND MARINE PRODUCT'S SDN. BHD. | KUALA KURAU, PERAK | 17 | EASTERN GLOBAL (M) SDN. BHD. | PARIT BUNTAR, PERAK | 18 | PANDA FOODS (M) SDN. BHD. | PARIT BUNTAR, PERAK | 19 | GOLDEN FRONTIER FOOD INDUSTRY SDN. BHD. | BAGAN SERAI, PERAK | 21 | KIN EASTERN FROZEN FOOD SDN. BHD. | SARIKEI, SARAWAK | 22 | STRAITS SEA FOOD TRADING COMPANY | SARIKEI, SARAWAK | 23 | MULTI-OCEAN SEAFOOD SDN. BHD. | SARIKEI, SARAWAK | 24 | KUOK SUI SEA PRODUCT'S SDN. BHD. | SIBU, SARAWAK | 25 | SEA HORSE FROZEN FOOD (M) SDN. BHD. | TAIPING, PERAK | 26 | PRO-VEST SDN. BHD. | BAGAN SERAI, PERAK | 27 | MAFIPRO SDN. BHD. | TAIPING, PERAK | 28 | SYARIKAT HENG LEE FISHING (S) SDN. BHD. | SANDAKAN, SABAH | 29 | SABAH FISH MARKETING SDN. BHD. | TAWAU, SABAH | 30 | HONG SAN FROZEN FOODS SDN. BHD. | BUTTERWORTH, PENANG | 31 | SEA HORSE CORPORATION SDN. BHD. | KUCHING, SARAWAK | 32 | SEA GULL FROZEN FOODSTUFFS SDN. BHD. | BUTTERWORTH, PENANG | 33 | UNISTATE SEAFOOD (SABATH) SDN. BHD. | TAWAU, SABAH | 34 | SIBU HAI SAN SDN. BHD. | SIBU, SARAWAK | 35 | SABAH SEA PRODUCE SDN. BHD. | SANDAKAN, SABAH | 36 | OCEAN GARDEN SEA FOOD PRODUCT'S SDN. BHD. | PEDONG, SELANGOR | 37 | TING SENG BROTHERS TRADING | PANTAI REMIS, PERAK | --------------------------------------------------